A Federer-verő máris kiesett Miamiban
Az első forduló 16-16 mérkőzését rendezték a férfiaknál és a nőknél is a miami szupertornán. A nagy nevek, a kiemeltek csak ma lépnek először pályára, de néhány eselyés már így is befejezte.
Szávay 2007 felfedezettje

Szávay Ágnes lett a 2007-es év felfedezettje a női profi teniszezők sorozatában, a WTA Touron. A 19 éves magyar játékos a tavalyi esztendőt a világranglista 189. helyéről kezdte és pazar teljesítményével novemberig a 19. pozícióba tornázta fel magát. Szávay tavalyi legnagyobb sikerét a 600 ezer dollár összdíjazású pekingi keménypályás női viadalon aratta, ahol a fináléban a szerb Jankovicot felülmúlva lett győztes. (MTI)

Kiesett a férfiaknál az Indian Wells-i tornán csúcsteljesítményt nyújtott Mardy Fish. A világranglistán 35 hellyel mögötte álló Clement győzte le. Az orosz Szafin is az első körben búcsúzott. A mindkét játszmát rövidítésben nyerő osztrák Melzer a nála 40 hellyel jobb francia Llodra ellen nyert. A legnagyobb meglepetés a 265. amerikai Sweeting továbbjutása a 42. olasz Volandri ellen, de a szerb Trojcki győzelmét sem várták a román Hanescuval szemben.

Ennek megfelelően a második fordulót a svájci Roger Federer a francia Monfilsszel, a negyedik kiemelt orosz Davigyenko a lett Ernests Gulbisszal kezdi.

A nőknél a kanadai Wozniak és az orosz Klejbanova győzelme meglepetés. Mindkét versenyző a selejtezőkből jutott fel. A kanadai a 143. helyen áll, az orosz a 83. Az előbbi a 54. Rezait verte ki, az utóbbi 44. Govorcovát. Klejbanova az idén már Szávayt is legyőzte egyszer.

Nem kis meglepetés a világranglistán jóval előbbre álló, a selejtezőkben Czink Melindát búcsúztató Voszkobojeva búcsúja is. A második fordulóban a második kiemelt Ana Ivanovics a francia Loit-val, a negyedik kiemelt Jelena Jankovics a svéd Sofia Arvidssonnal ellen lép pályára.

Szávay Ágnes a Grandstandban magyar idő szerint 16 órakor kezdődő program első versenyzőjeként az orosz Jelena Vesznyina ellen kezdi a tornát.

Eredmények

Férfi egyes (3,77 millió dollár), 1. forduló: Monfils (francia)-Isner (amerikai) 6-7, 6-3, 6-3, Söderling (svéd)-Koubek (osztrák) 6-0, 6-1, Acasuso (argentin)-Ventura (spanyol) 6-2, 6-4, Sela (izraeli)-Hjun-Taik Li (koreai) 6-4, 6-3, Melzer (ausztrál)-Llodra (francia) 7-6, 7-6, Benneteau (francia)-Schüttler (német) 1-6, 6-1, 6-2, Minar (cseh)-O. Rochus (belga) 6-3, 6-2, Trojcki (szerb)-Hanescu (román) 6-4, 6-1, Gulbis (lett)-Hrbaty (szlovák) 6-3, 4-6, 6-1, Bolelli (olasz)-Giraldo (kolumbiai) 6-3, 7-5, Sweeting (amerikai)-Volandri (olasz) 6-3, 6-2, Ancic (horvát)-Simon (francia) 6-2, 6-7, 6-3, Reynolds (amerikai)-Szafin (orosz) 7-6, 4-6, 7-6, Clement (francia)-Fish (amerikai) 6-3, 6-3, Tipszarevics (szerb)-Jen-Hszun Lu (tajvani) 6-1, 4-6, 6-4, Johansson (svéd)-Kunyicin (orosz) 4-6, 6-1, 6-2.
Női egyes (3,77 millió dollár), 1. forduló: Paszek (osztrák)-Cornet (francia) 6-1, 2-6, 6-3, Lisicki (német)-Vandeweghe (amerikai) 6-4, 7-5, Cibulkova (szlovák)-Tanasugarn (thaiföldi) 6-1, 6-2, Bondarenko (ukrán)-Parmentier (francia) 6-1, 6-3, Csie Cseng (kínai)-Voszkobojeva (orosz) 6-2, 7-6, Suaj Peng (kínai)-Daniilidu (görög) 1-1 után a görög játékos sérülés miatt feladta, Safarova (cseh)-Cristea (román) 6-1, 7-5, Arvidsson (svéd)-Pucsek (fehérorosz) 6-4, 6-3, Sequera (venezuelai)-Svedova (orosz) 6-3, 6-4, Szugijama (japán)-Pivovarova (orosz) 6-3, 7-6, Bicskova (orosz)-Dubois (kanadai) 6-3, 6-3, Klejbanova (orosz)-Govorcova (fehérorosz) 6-3, 6-7, 6-2, Wozniak (kanadai)-Rezai (francia) 2-6, 6-4, 6-3, Garbin (olasz)-Oudin (amerikai) 7-5, 2-6, 6-1, Pin (francia)-Szavcsuk (ukrán) 6-1, 7-5, Loit (francia)-Ruano Pascual (spanyol) 7-6, 6-4.
Sport